تقييم المطعم : أكلت في المطعم هذا قريب في اكتوبر 2012 . . عندي اكثر من ملاحظة عليه
الإيجابيات :
- قائمة الطعام متنوعة
- الديكور مميز جدا
- حجم الوجبة كبير
- خدمة سريعة

العيوب :
- الأسعار واضح انها ارتفعت ، صار غالي مره
- الأكلات بطريقة أو بأخرى متشابهة ، يعني يمكن التتبيلة نفسها تتشابه بين طبق والثاني ؟ مادري

الوجبات :
- كرات الربيان shrimp balls من أفضل المقبلات عندهم ، لذيذة وخفيفة بس من برا عشان البقسماط زيتها كثير شوي .
- السبرينغ رول عادي
- شوربة القرش و شوربة الفطر الأسود متشابهات كثير ، اللهم هذي فيها قطع سمك قرش كأنه طعم كاليماري . . يعني الطعم عادي ، عموما تعتبر شوربه لذيذة بس يبيلها ليمون لأن ريحة السمك واضحة فيها .
- النودلز بكل أشكالها جيدة ، الصحن كبير ومشبع جدا لكن التتبيلة هي نفسها ، الفرق بالمكونات فقط .